section_heading: Povijest fenomena spontanog izgaranja
paragraph_text: Jedan od prvih poznatih slučajeva spontanog ljudskog izgaranja dogodio se 1731. godine u Veroni. Grofica Cornelia Bandi nađena je mrtva u postelji, više od polovice tijela bilo joj je pretvoreno u pepeo, a istražitelji nisu uspjeli pronaći uzrok zapaljenja. Sličan događaj dogodio se i početkom 20. stoljeća u Whitley Bayju u sjevernoj Engleskoj kada je pronađeno spaljeno tijelo Wilhelmine Dewar, a mrtvozornička služba ni ovoga puta nije uspjela objasniti uzrok smrti. Presudan događaj koji je potaknuo istraživanje ovog neobičnog fenomena bio je slučaj Mary Reeser iz St. Petersburga na Floridi čije je tijelo izgorjelo pretvorivši se u pepeo, a samo su joj udovi ostali netaknuti, dok je šteta na pokućstvu oko nje bila minimalna.<ref>Enciklopedija nadnaravnog, Istraživanje svijeta neobjašnjivih sila koje utječu na naš svijet, str. 225.-228.